
Číslo spisu                          Mgr.Peter Kvoriak/0961446307                                           Brezno
 V-1968/2026                                                                                                              03.09.2026

R O Z H O D N U T I E

Okresný úrad Brezno, katastrálny odbor  ako orgán príslušný podľa § 18 ods. 1 písm. a) zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov, v súlade s § 47 zák. č. 71/1967 Zb. o správnom konaní v znení nesk. predpisov rozhodovať v katastrálnom konaní o povolení vkladu – vlastníckeho práva do katastra nehnuteľností na základe kúpnej zmluvy zo dňa 31.07.2026,  medzi účastníkmi konania :

1/ Ivan Havaš r. Havaš, nar. 09.06.1980, Májového povstania českého ľudu 2169/19, 977 03 Brezno – Mazorníkovo
2/ Katarína Havašová r. Paučová, nar. 03.11.1982, Otley, Spojené kráľovstvo Veľkej Británie a Severného Írska   
(predávajúci) 
3/ Martin Polievka r. Polievka, nar. 18.03.1982, Kriváň 4105/12E, 977 01 Brezno 
4/ Veronika Polievková r. Havašová, nar. 02.05.1988, Kriváň 4105/12E, 977 01 Brezno (kupujúci)

r o z h o d o l:

Okresný úrad Brezno, katastrálny odbor podľa § 31a  písm. c) zákona  č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov konanie V-1968/2026 o vklade vlastníckeho práva do katastra nehnuteľností na základe kúpnej zmluvy  prerušuje na dobu 30 dní od dňa doručenia tohto rozhodnutia.
O d ô v o d n e n i e :

Na Okresný úrad Brezno, katastrálny odbor bol dňa 04.08.2026 doručený návrh na vklad vlastníckeho práva do katastra nehnuteľností na základe kúpnej zmluvy medzi horeuvedenými  účastníkmi  konania. 

Podľa §31 ods.1 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov (ďalej len ,,katastrálny zákon“), okresný úrad preskúma zmluvu z hľadiska, či obsahuje podstatné náležitosti zmluvy, či je úkon urobený v predpísanej forme, či je prevodca oprávnený nakladať s nehnuteľnosťou, či sú prejavy vôle dostatočne určité a zrozumiteľné, či zmluvná voľnosť alebo právo nakladať s nehnuteľnosťou nie sú obmedzené, či zmluva neodporuje zákonu, či zákon neobchádza a či sa neprieči dobrým mravom. Pri rozhodovaní o vklade prihliada okresný úrad aj na skutkové a právne skutočnosti, ktoré by mohli mať vplyv na povolenie vkladu.  

V rámci  preskúmavania vyššie uvedených skutočností Okresný úrad Brezno, katastrálny odbor dospel k nasledovnému záveru:

Okresný úrad Brezno, katastrálny odbor, preskúmal podanú zmluvu a zistil, že predmetom prevodu je pozemok v k.ú. Brezno, nachádzajúci sa mimo zastavaného územia obce, a to pozemok parcela KN-C č. 7156/122 orná pôda o výmere 254m2, KN-C č. 7156/21 orná pôda o výmere 643m2, ktoré predávajúci predávajú zo svojho vlastníctva v podieloch 1/3 a 1/18 a kupujúci ho kupujú do podielového spoluvlastníctva každý v spoluvlastníckom podiele 1/6 a 1/36. 

Podľa §21ods.1 zákona č. 180/1995 Z.z. o niektorých opatreniach na usporiadanie vlastníctva k pozemkom v znení nesk. predpisov (ďalej len,, zákon č. 180/1995 Z.z.“)  v záujme zamedzenia drobenia poľnohospodárskych pozemkov, lesných pozemkov a v záujme ochrany viníc nachádzajúcich sa mimo zastavaného územia obce možno pri prechode alebo prevode vlastníctva k nim postupovať len podľa tohto zákona.
 
Podľa §23 ods.1 zákona č. 180/1995 Z.z. ak tento zákon neustanovuje inak, nemôže na základe právneho úkonu alebo rozhodnutia súdu o vyporiadaní spoluvlastníctva alebo rozhodnutia o dedičstve vzniknúť rozdelením jestvujúcich pozemkov uvedených v § 21 ods. 1 pozemok menší ako 3 000 m2, ak ide o poľnohospodársky pozemok, alebo pozemok menší ako 5 000 m2, ak ide o lesný pozemok.

Podľa §24 ods.1 zákona č. 180/1995 Z.z. ak majú na základe právneho úkonu alebo rozhodnutia súdu o vyporiadaní spoluvlastníctva alebo rozhodnutia o dedičstve vzniknúť k jestvujúcim pozemkom uvedeným v § 21 ods. 1 spoluvlastnícke podiely, platia podmienky uvedené v § 22 a 23. To neplatí, ak sa podiel na pozemku spoluvlastníka zvyšuje iným podielom alebo časťou podielu na tom istom pozemku a vlastníctvo prevádzaného podielu alebo podielu, ktorý bol predmetom prechodu vlastníckeho práva zanikne.

Okresný úrad Brezno, katastrálny odbor Vás vyzýva aby ste k  návrhu na vklad doložili stanovisko Mesta Brezno – územnoplánovaciu informáciu, na aký účel využívania územia sú podľa platného územného plánu mesta Brezno  pozemky parcela KN-C č. 7156/122 orná pôda o výmere 254m2 a parcela KN-C č. 7156/21 orná pôda o výmere 643m2 určené.

Ak v uvedenej lehote uvedené nedostatky neodstránite, Okresný úrad Brezno, katastrálny odbor podľa §31b ods.1 písm. f) zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov konanie zastaví.  

Poučenie o opravnom prostriedku : Proti tomuto rozhodnutiu sa podľa § 29 ods. 3 zákona č. 71/1967 Zb. o správnom konaní (správny poriadok) v znení neskorších predpisov nemožno odvolať. 
	Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.




                                                                                                 Mgr. Peter Kvoriak
                                                                                                          hlavný radca






Rozhodnutie sa doručuje :
1/ Ivan Havaš, Májového povstania českého ľudu 2169/19, 977 03 Brezno – Mazorníkovo
2/ Katarína Havašová, Otley, Spojené kráľovstvo Veľkej Británie a Severného Írska   
3/ Martin Polievka, Kriváň 4105/12E, 977 01 Brezno 
4/ Veronika Polievková, Kriváň 4105/12E, 977 01 Brezno

